Tommek

Den Tommek, eigentlech Tom MerschRevue (online): Humor a Wourécht (gekuckt den 11. September 2016) an och bekannt als Peter Punchline, ass e lëtzebuergesche Rapper vu Klierf.YouTube-Video zu POLSKA-LUXEMBURG

Karriär
Dem Tommek seng Mamm kënnt aus Polen. Mat eelef Joer huet hien ugefaangen ze rappen, ufanks nach op Däitsch, an zënter datt hie 16 Joer al ass op Lëtzebuergesch.De Journal (online): Gerappte Gerechens (13. Mäerz 2016)

2013 huet den Tommek zesumme mam John Wolter (Batteur vun The Disliked) seng éischt Single Mlimli & eng Mötsch! verëffentlecht. 2014 ass dunn d'Lidd #Yoloeffekt mam Tun Tonnar erauskomm. Dësen huet nieft dem Georges Leuck an dem John Wolter och als Beatmaker um Tommek sengem éischten Album Tëschent Humor a Wourécht (2015) matgeschafft.

2015 huet hien als Reaktioun op den Hype ëm dem Bandana säin Titel Squad d'Lidd Kee Bandana Diss verëffentlecht.

No der Tok Tok Tommek EP (2016) hat den Tommek Ufank 2020 Succès mam Lidd Ciao Ciao Liewer (Schëdden Outro), enger Satireversioun vum Gary Jules sengem Hit Mad World, iwwer exzessiven Alkoholkonsum. Am Mee 2020 ass dem Tommek säin zweeten Album Wat Rap erauskomm, vun deem ënner anerem d'Lidder Hasta La Vista mam Ragga a mam Turnup Tun a Candy ausgekoppelt goufen.

Den Tommek huet Mathematik op der Uni Lëtzebuerg studéiert an hien ass Professer am Atert-Lycée zu Réiden.

 Discographie 
 Album 
 2015: Tëschent Humor a Wourécht
 2020: Wat Rap

 EP 
 2016: Tok Tok Tommek EP

 Singelen 
 2013: Mlimli & eng Mötsch! (mam John Wolter)
 2014: #Yoloeffekt (mam Tun Tonnar)
 2015: Ma so!
 2015: Kee Bandana Diss
 2020: Ciao Ciao Liewer (Schëdden Outro)
 2020: Debil
 2020: Valhalla
 2020: Santa
 2020: Hasta La Vista

 Um Spaweck 
 Homepage: www.tommek.lu
 Discographie vum Tommek op Rate Your Music
 Presenz op Facebook, Soundcloud a YouTube

Kategorie:Lëtzebuergesch Rapper
Kategorie:Gebuer (20. Joerhonnert)
Kategorie:Gebuer ?